stanford-oval/wikipedia huggingface dataset:
חלמית
מעוג השיח

מעוג השיח (.Malva arborea (L.) Webb & Berthel) הוא עשב דו-שנתי או רב-שנתי או בן שיח זקוף (גובהו 1 עד 3 מ'). גבעוליו מעוצים בבסיסם, פרחיו ורודים. מעוג השיח הוא צמח ים-תיכוני נדיר שזוהה בישראל בשנת 1991.
מעוג כרתי

מָעוֹג כְּרֵתִי (Malva multiflora (Cav.) Soldano, Banfi & Galasso) הוא עשב חד-שנתי, זקוף לא גבוה (20 עד 100 ס"מ). העלים עם פטוטרות ארוכות. הוא דומה במופע הפרח לחלמית מצויה (Malva nicaeensis) אך נבדל באופן ברור בשעירותו. למעוג כרתי יש שערות כוכביות על העלים, הגבעולים, הפטוטרות ועל עלי הגביע. הגביעון בעל 3 עלים דמויי ביצה, אינם מחודדים ומאוחים רק בבסיסם. עלי הכותרת ורודים ומפורצים עמוק. ציר המצעית, שנראה במפרדת, אינו מתרומם מעל הפרודות. גב הפרודות חלק או בעל קמטי רוחב או מרושת. הפריחה מפברואר עד אפריל.
מעוג מנוקד

מָעוֹג מְנֻקָּד (.Malva punctata All) הוא עשב חד-שנתי. הגבעול שעיר או שעיר כמעט, לא צמיר. הפרחים ורודים ובודדים (או לעיתים רחוקות בזוגות) בחיק עלים והם ברובם בעלי עוקצים שאורכם 2 ס"מ או יותר. הגביעון עשוי דמות ספל שאונותיו מאוחים כדי שני שלישים של אורכם. שְׁלוש אונות הגביעון מחודדות-ארוכות (כמו אוזן המן). אונות הגביע מחודדות-ארוכות. עלי הכותרת, שאורכם 2 ס"מ לעיתים רחוקות 3 ס"מ, מפורצים מעט וצבעם ורוד עם פסים רדיאליים כהים לאורכם. גב הפרודות מקומטות לרוחבן. קטע הציר שמעל לפרודות הבשלות מתרחב כחרוט. פריחה אפריל עד יולי.
מעוג קיפח

מָעוֹג קִפֵּחַ (.Malva bryoniifolia Mill) הוא בן שיח ים-תיכוני נדיר מאוד. הגבעול צמיר לפחות בחלקו העליון. הפרחים ורודים ובודדים (או לעיתים רחוקות בזוגות) בחיק עלים והם יושבים או בעלי עוקצים שאורכם אינו עולים על 1.5 ס"מ. עלי הכותרת מפורדים וכמעט ואינם חופפים זה את זה. הגביעון עשוי דמות ספל שאונותיו מאוחים כדי שני שלישים של אורכם ובעלות פיטם. בקצהו של ציר המצעית יש תוספת חרוטית שגובהה עולה על עובי הפרודות. ציר המצעית איננו מורחב בחלקו העליון ללוחית שטוחה או קעורה ואיננו מכסה על הפרודות. הפרודות אינן מקומטות. עוקץ המפרדת עד 15 מ"מ. מין זה גדל בהרי הצפון והמרכז ובגולן. בבתי גידול מופרעים, אך בעיקר בבתי גידול טבעיים, אך גם בקרבת האדם. הצמח מתחדש ומתפשט במיוחד לאחר שריפות. הפריחה ממאי עד יולי.
הערות שוליים

↑  .Malva Tourn. ex L, POWO plants of the World Online. Published on the Internet, ‏2022
↑  .Malva L, WFO: World Flora Online. Published on the Internet, ‏12-2023
↑  חלמית, באתר צמחיית ישראל וסביבתה
↑  ילקוט צמחים, פ. אוירבך ומ. אזרחי, תר"ץ 1930
↑  צמחי ארץ ישראל (תש"ו), באתר האקדמיה ללשון העברית, ‏1946
↑  זהר עמר, צמחי המקרא, ירושלים: ראובן מס, 2012, עמ' 244
↑  דיוויד סלע, חוביזה, באתר ישראל היום, 30 במרץ 2020
1 2 3  נעמי פינברון-דותן, אבינעם דנין כנה ירושלים, המגדיר לצמחי בר בארץ ישראל, ירושלים: כנה, 1998, עמ' 431
1 2  מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב, 1998: עם עובד, 1998, עמ' 299-305
↑  Lavatera, POWO plants of the World Online. Published on the Internet, ‏2023
↑  מעוג השיח, באתר צמחיית ישראל ברשת
↑  Malva arborea (L.) Webb & Berthel., World Flora Online consortium (באנגלית)
↑  מעוג מנוקד, באתר צמחיית ישראל וסביבתה
↑  מעוד מנוקד, באתר צמח השדה
↑  מעוג קיפח, באתר צמחיית ישראל וסביבתה
| --- | --- |
בקרת זהויות :  NLI: 987007545945105171  BnF: cb166133103 (data)  LCCN: sh85080230 
חלמית גדולה, פארק ז'בוטינסקי ליד בנימינה
פרי של חלמית קטנת-פרחים
חלמית קטנת-פרחים ומרגנית השדה
חלמית קטנת-פרחים
פרחים של מעוג אפיל
הדס יהלום

| --- | --- |
אין תמונה חופשית
 תפקיד:  שופטת (2003)  נשיאת בית משפט (אפריל 2019)  רשם (שיפוט) (2000–2003)  סגנית נשיא בית משפט (2012–2019) 
 בן או בת זוג:  אשר יהלום 
 
הדס יהלום (נולדה בשנת 1967) היא שופטת ישראלית, נשיאת בית הדין האזורי לעבודה תל אביב.
ביוגרפיה

נולדה בישראל ולמדה בבית הספר פלך בירושלים. בשנים 1985 עד 1987 שירתה בשירות לאומי. בשנת 1991 סיימה לימודי משפטים באוניברסיטת בר-אילן ובשנה לאחר מכן התמחתה במשרד עורכי דין ובבית הדין הארצי לעבודה אצל השופט מנחם גולדברג. בשנת 1992 הוסמכה כעורכת דין, מקצוע בו עבדה עד שנת 2000.
במרץ 2000 מונתה כרשמת בבית הדין האזורי לעבודה בתל אביב, ובמרץ 2003 כשופטת. בדצמבר 2012 מונתה לכהן כסגנית נשיא בית הדין האזורי לעבודה בתל אביב. באפריל 2019 מונתה לכהן כנשיאת בית הדין האזורי לעבודה בתל אביב.
בתקופת כהונתה, בפברואר 2020 עבר בית הדין ממקום מושבו ברחוב שוקן בתל אביב להיכל המשפט בבת ים (עם זאת, שמו הרשמי נותר 'בית הדין האזורי לעבודה תל אביב'). בנובמבר 2022 נפתחה שלוחה של בית הדין האזורי גם בכפר סבא.
פסיקות

ב-2021 הכירה בקיום יחסי עובד מעביד בין משרד הכלכלה לשלוש עובדות שהועסקו שנים ארוכות כמפקחות השגחה בבחינות מטעם המשרד, ופסקה עבורן פיצויים חלף הזכויות הסוציאליות שנמנעו מהן לאורך השנים עקב הגדרתן כנותנות שירותים ולא כעובדות מן המניין.
בשנת 2023 הכירה במורה לנהיגה שעבד בעברו 13 שנים כסוכן מכירות בשטח כנפגע עבודה, בטענה שבעת היותו סוכן שטח היה חשוף לשמש.
ב-2 בספטמבר 2024 קיבלה את בקשת המדינה ופורום הגבורה והוציאה צו מניעה להפסקת השביתה כללית שנקטה ההסתדרות, בדרישה לקידום עסקה לשחרור חטופי ה-7 באוקטובר. יהלום קבעה כי מדובר בשביתה פוליטית אסורה.
חיים אישיים

נשואה לפרופ' אשר יהלום ולהם שלושה ילדים.
הערות שוליים

1 2  הדס יהלום באתר הרשות השופטת
↑  הודעה על מעבר בית הדין האזורי למשכנו החדש בבת ים
↑  ניצן צבי כהן, ‏"דלת פתוחה וקרובה": נחנכה שלוחת בית הדין האזורי לעבודה בכפר סבא, באתר דבר העובדים בארץ ישראל, 28 בנובמבר 2022
↑  המדינה תפצה מפקחות שהועסקו עשרות שנים ללא זכויות סוציאליות באתר פסק דין
↑  עו"ד לירן אפרגן | פסקדין, מורה לנהיגה שחלה בסרטן הוכר כנפגע עבודה, באתר ynet, 12 במרץ 2023
↑  הדס יום טוב וניצן צבי כהן, ‏בית הדין לעבודה קבע שהשביתה למען החטופים תקוצר: "מדובר בשביתה פוליטית", באתר דבר העובדים בארץ ישראל, 2 בספטמבר 2024
האח הגדול עונה 13

| --- | --- |

האח הגדול
 מבוסס על:  האח הגדול
 סוגה:  תוכנית מציאות
 בימוי:  רועי עוז-פרבשטיין
 מנחים:  גיא זו-ארץ לירון ויצמן
 זוכים:  יובל מעתוק
 פרסים:  מיליון ש"ח
 ארץ מקור:  ישראל ישראל
 שפות:  עברית
 הפקה
 אתר צילומים:  בית האח הגדול, קריית התקשורת נווה אילן
 אורך פרק:  90–120 דקות (ברוטו)
 שידור
 רשת שידור:  רשת 13 האח הגדול LIVE (ערוץ 26)
 תקופת שידור מקורית:  30 במאי 2023 – 10 בספטמבר 2023
 
 → עונה שתים עשרהעונה ארבע עשרה ←
האח הגדול עונה 13 היא העונה ה-13 של תוכנית המציאות הישראלית "האח הגדול", והעונה השביעית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-30 במאי 2023. הגמר נערך ב-10 בספטמבר, ובסופו ניצחה הדיירת יובל מעתוק. את העונה הנחו גיא זו-ארץ ולירון ויצמן.
על העונה

זאת העונה הרגילה מספר שלוש עשרה במצטבר והעונה החמישית הרגילה ברשת 13.
פרומו העונה שודר לראשונה ב-7 במאי 2023 במהלך התוכנית "הצינור". בפרומו מוצגות ההכנות של משפחות ישראליות שונות שמתכוננות כל אחת בדרכה לשידור התוכנית, ומתרכזות בשעה היעודה בסלון הבית לצפות בחזרתו של "האח הגדול" למסך. ב-17 במאי פורסם רשמית כי העונה תתחיל ב-30 במאי.
על אף היותה העונה הרגילה השלוש עשרה שהופקה לתוכנית, היא משווקת בגופי השידור השונים בתור "עונה 5", בהתאם להיותה העונה הרגילה החמישית של התוכנית במסגרת הזכיינית "רשת".
על העונה > מבנה ועיצוב הבית

בית האח הגדול בקריית התקשורת נווה אילן עוצב מחדש גם בעונה זאת. את הבית עיצב שמרי גל נובק, שעיצב את הבית גם בעונה הקודמת.
| --- | --- |
 סלון  מטבח ופינת אוכל  נסט  חצר  חדר שינה  חדר ארונות:  חדר אספת דיירים  חדר מדרגות  חדר רחצה  חדר האח הגדול  חדרי משימות
דיירי הבית

רשימת 27 הדיירים שנכנסו לבית האח הגדול לפי סדר כניסתם (כולל הדייר שהודח בדו-קרב השלט הגדול):
דיירי הבית > דיירים שנכנסו בכניסה הראשונה

יעקב "יענקי" גולדהבר – בן 20, רווק, מבני ברק
יובל מעתוק – בת 28, רווקה, מתל אביב
שניר ניסים בורגיל – בן 27, רווק, מעומר
ניקול אורי בוטביניק – בת 21, רווקה, מנשר
רוי רייניש – בן 26, רווק, מתל אביב
גיא איתן – בן 33, רווק, מתל אביב
אתי ייטב – בת 68, נשואה +3, ממנחמיה
לין אלפי – בת 21, רווקה +1, מהרצליה
אברהם אקלום – בן 27, רווק, מטירת כרמל
גל קספרס – בת 37, גרושה +3, מהרצליה
לרה מטודי – בת 55, גרושה +3, מאשקלון
יובל לוי – בת 32, רווקה, מיפו
עידן מורד – בן 26, רווק, מחיפה
שי עופרי – בת 23, רווקה, מראשון לציון
בן ויארניק – בן 32, נשוי +2, מאלפי מנשה
סתיו קצין – בת 33, גרושה +2, מאריאל
דיירי הבית > דיירים שנכנסו בכניסת ביניים

ספיר בורגיל  - בת 30, רווקה, מעומר
אלון חובל – בן 24, רווק, מאשדוד
מאיה גרוסמן - בת 24, רווקה, מרעננה
אורי כהן – בן 33, רווק +1, מראש העין
דיירי הבית > דיירים שנכנסו בכניסה השנייה

ליאל נועם קוצרי – בן 28, רווק, מתל אביב
דנה משה – בת 21, רווקה, מבית שאן
עדן שבירו – בת 23, רווקה, מחולון
שיר צרפתי – בת 24, רווקה, מקריית גת
ריקי רוטר – בת 25, בזוגיות, מבת ים
יאיר שלמה כמכאג'י – בן 30, רווק, מהרצליה
אורי נגר – בן 31, גרוש +2, ממיתר
דיירי הבית > דיירים שלא נכנסו לבית

בן סטרול – בן 26, בזוגיות, מראשון לציון
התרחשויות בולטות

ביום ה-3, נכנסו לשלט חוצות ענקי שהוקם בגן המושבה שבראשון לציון 2 דיירים (אלון חובל ובן סטרול), באותו הערב נפתחה הצבעה של אלון נגד בן סטרול, המנצח בהצבעה, יכנס לבית כדייר מן המניין. באותו יום, נכנסה לבית ספיר בורגיל, אחותו של שניר בורגיל שנמצאת איתו בסכסוך. ביום ה-6, נחשף כי אלון נבחר להיכנס לבית ובן סטרול הודח אוטומטית.
ביום ה-6, מאיה גרוסמן נכנסה לבית בתור דיירת קבועה מן המניין. מאיה הייתה צריכה לבחור דייר שהיא חושבת שהיא יכולה לנצח, ולהתמודד איתו בדו-קרב על מקום בבית. מאיה בחרה ביובל לוי. ביום ה-12, יובל לוי ניצחה את מאיה, ומאיה הודחה והפכה למודחת הראשונה של העונה.
ביום ה-35, גיא איתן ביקש לעזוב את הבית.
ביום ה-40, אורי כהן, בן זוגה של ניקול נכנס לבית בקרוסלה בתור דייר קבוע מן המניין.
ביום ה-46, לין אלפי ביקשה לעזוב את הבית.
ביום ה-47, נכנסו לבית שבעה דיירים חדשים במסגרת הכניסה השנייה: ליאל נועם קוצרי, דנה משה, עדן שבירו, שיר צרפתי, ריקי רוטר, יאיר שלמה כמכאג'י ואורי נגר.
ביום ה-56, בן ויארניק ביקש לעזוב את הבית.
ביום ה-84, אורי נגר ביקש לעזוב את הבית.
ביום ה-104, התקיים גמר העונה, בו הגיע ליאל למקום החמישי, שניר למקום הרביעי, יענקי למקום השלישי, סתיו למקום השני ובסופו ניצחה יובל מעתוק.
תוכניות ליווי > אח לילה

"אח לילה" משודרת אחרי כמעט כל פרקי העונה בתור לייט-נייט. את התוכנית מנחים שי לי שינדלר וקווין רובין, ומדי פרק, שלושה פאנליסטים אחרים מפאנל המומחים מצטרפים לשי לי וקווין, פאנל המומחים כולל את: בר כהן (עונה 12), אביחי אוחנה (עונה 8), עינב בובליל (עונה 1, עונה 6), שי חי (עונה 7, VIP עונה 3), נופר מור (עונה 3, עונה 6), גל גברעם (עונה 11), נטע ברזני (עונה 9), ליהיא גרינר (עונה 3), אודליה סויסה (עונה 10), מעיין אשכנזי (עונה 8), ספיר בורגיל (עונה 13) ונדיר אליהו.
תוכניות ליווי > אח לילה > מדרוג

| שבוע | פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1 | 1 | בר, אביחי ועינב | 1 ביוני 2023 | 7.9% | לא פורסם |  |
| 2 | 2 | שי, נופר וגל | 7 ביוני 2023 | 6.1% | לא פורסם |  |
| 2 | 3 | עינב, בר ואביחי | 8 ביוני 2023 | לא פורסם | לא פורסם | לא פורסם |
| 3 | 4 | שי, בר ונופר | 11 ביוני 2023 | לא פורסם | לא פורסם | לא פורסם |
| 3 | 5 | עינב, נדיר ואביחי | 14 ביוני 2023 | 6.4% | לא פורסם |  |
| 3 | 6 | בר, נופר ושי | 15 ביוני 2023 | 6.7% | לא פורסם |  |
| 4 | 7 | גל, נופר ושי | 21 ביוני 2023 | 8.2% | לא פורסם |  |
| 4 | 8 | בר, נופר ושי | 22 ביוני 2023 | 5.6% | לא פורסם |  |
| 5 | 9 | בר, אביחי ושי | 28 ביוני 2023 | 7.8% | לא פורסם |  |
| 5 | 10 | בר ושי | 29 ביוני 2023 | 6.8% | לא פורסם |  |
| 6 | 11 | בר ונדיר | 6 ביולי 2023 | 7.7% | לא פורסם |  |
| 7 | 12 | נופר, נדיר ושי | 12 ביולי 2023 | 5.8% | לא פורסם |  |
| 7 | 13 | בר, גל ושי | 13 ביולי 2023 | 7.4% | לא פורסם |  |
| 8 | 14 | נופר, נדיר ושי | 20 ביולי 2023 | 6.3% | לא פורסם |  |
| 9 | 15 | נופר, נדיר ושי | 27 ביולי 2023 | 5.7% | לא פורסם |  |
| 10 | 16 | שי, גל ונטע | 2 באוגוסט 2023 | 6.5% | לא פורסם |  |
| 10 | 17 | שי, ליהיא ונדיר | 3 באוגוסט 2023 | לא פורסם | לא פורסם | לא פורסם |
| 11 | 18 | גל, נדיר ובר | 9 באוגוסט 2023 | 6.5% | לא פורסם |  |
| 11 | 19 | שי, נטע ואודליה | 10 באוגוסט 2023 | 7% | לא פורסם |  |
| 12 | 20 | מעיין, נופר וליהיא | 16 באוגוסט 2023 | 6.8% | לא פורסם |  |
| 12 | 21 | נופר, נדיר ובר | 17 באוגוסט 2023 | 6.5% | לא פורסם |  |
| 13 | 22 | שי, מעיין ונטע | 23 באוגוסט 2023 | 5.1% | לא פורסם |  |
| 13 | 23 | אודליה, שי ונטע | 24 באוגוסט 2023 | 7% | לא פורסם |  |
| 14 | 24 | שי, מעיין וספיר | 30 באוגוסט 2023 | 5.8% | לא פורסם |  |
| 14 | 25 | נטע, שי וליהיא | 31 באוגוסט 2023 | 8.3% | לא פורסם |  |
| 15 | 26 | שי, נופר ונטע | 6 בספטמבר 2023 | 8.3% | לא פורסם |  |
| 15 | 27 | שי, נופר, נדיר ובר | 7 בספטמבר 2023 | 7.5% | לא פורסם |  |
תוכניות ליווי > חושפים את הכל

כמו בשאר העונות שבהן שודרה התוכנית ברשת 13, גם בעונה זו "חושפים את הכל" שודרה. בכל פרק דייר אחד או שניים מספרים את סיפורם האישי. בפרק החמישי, המשפחות והקרובים של הפיינליסטים הסבירו למה דווקא להם מגיע לנצח בגמר.
תוכניות ליווי > חושפים את הכל > מדרוג

| פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- |
| 1 | לין אלפי ורוי רייניש | 12 ביוני 2023 | 8.7% | 207,000 |  |
| 2 | בן ויארניק | 26 ביוני 2023 | 5% | 108,000 | [דרוש מקור] |
| 3 | יובל מעתוק וסתיו קצין | 8 באוגוסט 2023 | 9.1% | 265,000 |  |
| 4 | שי עופרי | 22 באוגוסט 2023 | 8.5% | 229,000 |  |
| 5 | דרכם אל הגמר | 9 בספטמבר 2023 | 8.8% | 407,000 |  |
| 6 | סתיו ומעתוק: היום שאחרי | 23 בספטמבר 2023 | 7.8% | 223,000 |  |
תוכניות ליווי > תוכניות רשת

הסלון של דיאן (מנחה: דיאן שוורץ): ב"הסלון של דיאן", דיאן שוורץ (משתתפת העונה הקודמת) מסכמת את השבוע ומראיינת את מודחי התוכנית.
מסיבת בריכה (מנחה: ליהיא גרינר): ליהיא ואורחי הפרק מסכמים את האירועים הכי חשובים שקרו בבית.
פותחות עין (מנחות: שקד בוארון וקורל מיכאלי): ב"פותחות עין", שקד וקורל נותנות ביקורות ל"לוקים" של הדיירים.
הסיכום היומי (מגישים: דור עזאמי ושיר טרן): ב"הסיכום היומי", מגישי הפינה, דור עזאמי ושיר טרן מסכמים מדי יום את האירועים שקרו בבית באותו היום.
פולואח (מגיש: שחר נרדע): מדי שבוע, שחר נרדע מסכם את מדד העוקבים באינסטגרם של הדיירים.
המדריך לחיים מאושרים (מגישה: אילנה ברנד): אילנה ברנד, מנטורית רשת 13, מסבירה מדי יום מה אפשר ללמוד מדיירי הבית.
ולדימיר מוטיל

| --- | --- |

 לידה:  26 ביוני 1927 לפל, בלארוס 
 פטירה:  21 בפברואר 2010 (בגיל 82) מוסקבה, רוסיה 
 מקום קבורה:  בית קברות ווסטריאקובסקויה 
 מדינה:  ברית המועצות, רוסיה 
 תקופת הפעילות:  מ-1963 
 מקום לימודים:  מכון לתיאטרון ביקטרינבורג  האוניברסיטה ממלכתית של אורל 
 פרסים והוקרה:  פרס הפדרציה הרוסית (1998)  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  אמן העם של הפדרציה הרוסית  עיטור הכבוד של הפדרציה הרוסית 
 פרופיל ב-IMDb
 
ולדימיר מוטיל (ברוסית: Владимир Яковлевич Мотыль;‏ 26 ביוני 1927 – 21 בפברואר 2010) היה שחקן, במאי קולנוע ותסריטאי סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית. הוא ידוע בעיקר כבמאי סרט קולנוע "השמש הלבנה של המדבר".
ביוגרפיה

ולדימיר מוטיל נולד בשנת 1927 בלפל (אז בתחומי ברית המועצות כיום בבלארוס למשפחה יהודית. אביו היה מסגר, נעצר בשנת 1930 והואשם בריגול נגד המדינה. הוא נשלח למחנה סולובקי בו נפטר בשנת 1931. אמו עבדה במערכת החינוך. רוב שנות הילדות מוטיל עבר באזור הרי אורל אליו הם גורשו. סבו וסבתו גורשו לאזור המזרח הרחוק הרוסי, חזרו לבלארוס הסובייטית ונהרגו בגטו בתקופת הכיבוש הנאצי.
בשנת 1948 מוטיל סיים לימודים במכון לתיאטרון בסברדלובסק. הוא היה במאי ושחקן של מספר תיאטראות בסברדלובסק ובסביבתו. בשנת 1957 הוא התחיל לעבוד באולפני הקולנוע של סברדלובסק. באותה שנה הוא סיים לימודי היסטוריה באוניברסיטה בסברדלובסק.
בשנת 1963 מוטיל ביים את סרטו הראשון כבמאי עצמאי. הסרט צולם באולפני קולנוע בדושנבה. הסרט זכה במספר פרסים.
בשנת 1967 מוטיל סיים עבודה על סרט "ז'ניה, ז'נייצ'קה וקטיושה" על אירועי של מלחמת העולם השנייה. מוטיל היה שותף לכתיבת תסריט ביחד עם בולאט אוקוג'אבה. הסרט הוכרז כ"מזיק" וקיבל ביקורות שליליות בתקשורת. בכל זאת הוא הוקרן בבתי קולנוע זניחות. מוטיל הציג את סרטו לסגל הצי הצפוני. הקרנה הייתה מוצלחת וקציני הצי כתתו מכתב חיובי. מוטיל כתב מכתב לאלכסיי קוסיגין שהסכים להרחיב את הקרנות הסרט. בסופו של דבר הסרט זכה להצלחה מסחרית ונמכרו כ-24.5 מיליון כרטיסים. למרות זאת אולפני קולנוע נמנעו לתת למוטיל לביים סרטים נוספים.
בשנת 1969 מוטיל ביים סרט "השמש הלבנה של המדבר". מנהל "מוספילם" לא היה מרוצה מהתוצאה ועיכב הוצאת הסרט להקרנות רחבות. לפי עדות של אלכסיי לאונוב שראה את הסרט הוא וקוסמונאטים נוספים פנו ללאוניד ברז'נייב. לאחר שברז'נב ראה את סרט הוא שוחרר להקרנות. עד לשנת 1970 ראו את הסרט 50 מיליון צופים. למרות ההצלחה סרט לא קיבל פרסים בתקופת ברית המעוצות ורק בשנת 1998 צוות קיבל פרס הפדרציה הרוסית.
בשנת 1975 מוטיל סיים עבודה על סרט "כוכב האושר שובה הלב".
לרוב סרטי של מוטיל מוזיקה נכתבה על ידי חברו איסאק שוורץ.
בסוף שנות ה-70 מוטיל החל ללמד בימוי. כמו כן הוא היה מנהל אמנותי של אולפנים לסרטי עלילה בטלוויזיה.
בשנת 2004 מוטיל ביים סרט שמבוסס בין היתר על אירועים שהתרחשו במשפחתו. סרט הוקרן לראשונה בטלוויזיה לאחר פטירת הבמאי. בסך הכול מוטיל ביים 11 סרטים.
מוטיל היה נשוי לשחקנית ליודמילה פודארוייבה. לזוג נולדה בת. בשנת 1962 הם התגרשו ומוטיל התחתן עם שחקנית ראיסה קורקינה. בשנת 1968 הם התגרשו ומוטיל חזר לפודארוייבה.
על פעילותו בתחום הקולנוע מוטיל קיבל עיטור בשנת 1996, פרס הפדרציה הרוסית (1998) ותואר אמן העם של הפדרציה הרוסית (2003).
בפברואר 2010 מוטיל הרגיש לא טוב, הועבר לבית חולים אך נפטר כעבור שבועיים. הוא נטמן בבית העלמין ווסטריאקובסקויה.
טיילר, דה קריאייטור

| --- | --- |

טיילר בהופעה ב-2022
 לידה:  6 במרץ 1991 (בן 33) הות'ורן, מחוז לוס אנג'לס, ארצות הברית 
 שם לידה:  Tyler Gregory Okonma 
 שם במה:  Ace the Creator 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  מ-2007
 מקום לימודים:  תיכון וסטצ'סטר, תיכון אלק גרוב 
 עיסוק:  זמר
 סוגה:  היפ הופ אלטרנטיבי
 שפה מועדפת:  אנגלית אמריקאית, יפנית, ספרדית, גרמנית 
 כלי נגינה:  גיטרה, פסנתר, מערכת תופים 
 חברת תקליטים:  אוד פיוצ'ר רקורדס, RED, סוני מיוזיק אנטרטיינמנט (נוכחי)   אקס-אל רקורדינגס (לשעבר)
 שיתופי פעולה בולטים:  אוד פיוצ'ר, סקולבוי קיו, מק מילר, פושה טי, דה גיים
 www.golfwang.com
 פרופיל ב-IMDb
 חתימה:  
 
טיילר, דה קריאייטור ב-2012
טיילר גרגורי אוקונמה (באנגלית: Tyler Gregory Okonma; נולד ב-6 במרץ 1991), הידוע גם תחת שם הבמה טיילר, דה קריאייטור (Tyler, The Creator), הוא ראפר ומפיק מוזיקלי אמריקאי מקליפורניה. ממייסדי ומובילי קולקטיב ההיפ הופ האלטרנטיבי אוד פיוצ'ר (אנ').
ביוגרפיה

טיילר אוקונמה נולד בלדרה הייטס שבמחוז לוס אנג'לס, קליפורניה לאבא ממוצא ניגרי ולאמא ממוצא חצי אפרו אמריקאי וחצי קנדי אירופאי (אנ'). הוא טען שמעולם לא פגש את אביו. בגיל 7 (לפני שיכל ליצור מוזיקה) הוא נהג להכין עטיפות לאלבומים דמיוניים שלו, ואף הכין גם לאלבומים אלו רשימת שירים עם זמני השירים. בגיל 14 טיילר לימד את עצמו לנגן בפסנתר. בשתים עשרה שנות לימודיו בבית ספר, טיילר למד בשנים עשר בתי ספר שונים.
קריירה

ב-25 בדצמבר 2009 טיילר הוציא לאור את מיקסטייפ הבכורה שלו, Bastard.
בפברואר 2011 טיילר חתם על חוזה להוצאת אלבום אחד בחברת התקליטים אקס-אל רקורדינגס. באותו החודש טיילר הופיע בתוכנית הלייט נייט של ג'ימי פאלון יחד עם חברו הודג'י ביטס. ב-16 במרץ 2011 טיילר הופיע בטקס פרסי ה-mtvU Woodie עם השירים: "Yonkers" ו-"Sandwitches". ב-10 במאי 2011 טיילר הוציא לאור את אלבום הבכורה שלו, Goblin, שהגיע למקום ה-5 במצעד בילבורד 200. ב-28 באוגוסט באותה שנה זכה בפרס הווידאו קליפ של MTV על הקליפ לסינגל "Yonkers". באותה השנה טיילר התארח במספר שירים, כמו: "Trouble on My Mind" של פושה טי, "Martians vs. Goblins" של דה גיים (יחד עם ליל ויין).
ב-25 במרץ 2012 עלתה לאוויר התוכנית Loiter Squad, שבה שיחקו טיילר וחבריו מאוד פיוצ'ר. ב-2 באפריל 2013 טיילר הוציא לאור את אלבומו השלישי, Wolf, שבו התארחו האומנים: ארל סווטשירט, פרנק אושן, מייק ג'י, הודג'י ביטס, דומו ג'נסיס, פארל ויליאמס, קייסי וג'יס ואריקה באדו. האלבום הופק במלואו (למעט השיר האחרון) על ידי טיילר. האלבום הגיע למקום ה-3 במצעד בילבורד 200 ונמכרו כ-90 אלף עותקים של האלבום בשבוע הראשון לצאתו.
ב-9 באפריל 2015, טיילר פרסם שיר חדש בשם "Fucking Young" לדף הרשמי של Odd Future Wolf Gang Kill Them All (או בקיצור OFWGKTA), יחד עם וידאו קליפ קצר תצוגה מקדימה של שיר נוסף בשם "Deathcamp". טיילר הודיע באותו יום כי השירים יופיעו באלבום שייצא בשם Cherry Bomb. טיילר הודיע דרך חשבון הטוויטר שלו כי באלבום ישתתפו Chaz Bundick, Cole Alexander (אנ') ו-Charlie Wilson (אנ'). יומיים לאחר מכן, טיילר ביצע את השירים "Fucking Young" ו-"Deathcamp" בפעם הראשונה בפסטיבל מוזיקה Coachella (אנ'). במהלך ההופעה, טיילר ביקר במיוחד חברי VIP בקהל, אשר רבים היו סלבריטאים, על חוסר ההתלהבות שלהם.
האלבום הרביעי של טיילר, Cherry Bomb, יצא באופן דיגיטלי ב-13 באפריל 2015, דרך החברה של טיילר אוד פיוצ'ר רקורדס, עם עותקים פיזיים של האלבום, שלו היו חמישה עיצובי קאברים שונים. האלבום כלל הופעות של אמנים בולטים כגון קניה וסט, ליל ויין וסקולבוי קיו. האלבום לווה בסיבוב הופעות עולמי ברחבי צפון אמריקה, אירופה ואסיה, החל מפסטיבל המוזיקה של קוצ'לה ב-11 באפריל 2015 ונגמר בטוקיו, יפן בספטמבר 2015. טיילר ביטל את ההופעות באוסטרליה במהלך הסבב בעקבות מחאה של ארגון קולקטיבי נגד הצגה של נשים במוזיקה שלו.
בשנת 2017 יצא אלבומו החמישי של טיילר, Flower Boy. באלבום זה, אשר כולל 14 שירים ואורכו כ-47 דקות, חשף טיילר כי התבגר מאז יצר את אלבומו הקודם, והגדיר אותו כאחד מאלבומיו הטובים ביותר. האלבום זכה להצלחה והיה מועמד לפרס גראמי לאלבום הראפ הטוב ביותר.
ב-17 במאי 2019 יצא האלבום השישי של טיילר, Igor, שזכה להצלחה רבה, הגיע למקום הראשון במצעד הבילבורד 200 וזכה בפרס גראמי לאלבום הראפ הטוב ביותר. מתוך האלבום הצליח הסינגל "Earfquake".
ב-16 ביוני 2021 יצא הסינגל המוביל מתוך אלבומו השביעי, Call Me If You Get Lost,‏ "Lumberjack". האלבום זכה אף הוא בפרס גראמי לאלבום הראפ הטוב ביותר.
בספטמבר 2024, פורסם כי טיילר לוהק לצד טימותי שאלאמה וגווינת' פלטרו בסרט "Marty Supreme" בבימוי ג'וש ספדי, שהופק על ידי חברת A24. הסרט צפוי להיות סרט הבכורה של טיילר. ב-16 באוקטובר 2024, טיילר חשף את שמו של אלבומו הבא "Chromakopia" בסרטון טיזר שכותרתו "St. Chroma". האלבום יצא לאור ב-28 באוקטובר.
טיילר, דה קריאייטור צפוי להוביל את פסטיבל Governors Ball (אנ') לשנת 2025 שיתקיים בניו יורק ביוני 2025.
בעיות משפטיות

ב-22 בדצמבר 2011 טיילר נעצר בזמן שהופיע במועדון שנמצא בצפון הוליווד. הוא נאשם בחשד לוונדליזם, על כך שכביכול הרס ציוד סאונד ששייך למקום. הוא שוחרר בערבות של 20 אלף דולר.
סכסוכים

בשיר "Yonkers" טיילר לעג למספר רב של אומנים, כמו: B.o.B, ברונו מארס והיילי ויליאמס. טיילר לעג לברונו מארס גם בשיר "Martians vs. Goblins" של דה גיים (שבו התארח גם ליל ויין). בתגובה ל-"B.o.B "Yonkers הוציא לאור את הדיס "No Future", שבו הוא גם הזכיר את הקולקטיב של טיילר, אוד פיוצ'ר. באופן אירוני טיילר לא חשב תחילה שהשיר הוא דיס, ושיבח את השיר. בראיון שנערך עם ברונו מארס, הוא הגיב לשורה של טיילר, "לדקור את ברונו מארס בוושט הארורה שלו", כשאמר: [טיילר] צריך לחכות בתור כדי לדקור אותי... [טיילר] בוודאות לא הראשון שאמר לי משהו כזה והוא גם לא הולך להיות האחרון". הראפר הופסין לעג לטיילר בקליפ לשיר "Ill Mind of Hopsin 4", שיצא לאור ביולי 2011. בתגובה טיילר עשה עליו פרודיה בקליפ "Martians vs. Goblins".
טיילר הסתכסך עם זמר האר אנד בי כריס בראון, כשבראון טען בטוויטר שהמוזיקה של אוד פיוצ'ר מכילה מסרים "שטניים". טיילר העיר מספר הערות סרקסטיות כלפי בראון, שהובילו להתחממות הסכסוך בין שני המוזיקאים. לאחר שבראון וטיילר יישבו את הסכסוך ביניהם, טיילר צייץ בטוויטר שהוא מעריץ את השיר "Look At Me Now" של בראון (שבו התארחו ליל ויין ובאסטה ריימס). על פי טיילר, יש דברים "[שהמעריצים] אפילו לא יודעים" על הסכסוך.
טיילר הסתכסך גם עם ברנדון דהשי, שאיתו שיתף פעולה בעבר. לפני פסטיבל South by Southwest 2011 דהשי התעמת עם טיילר דרך הרשת החברתית Formspring וטען שהוא הולך ליישב את הסכסוך עם טיילר בפסטיבל. טיילר אמר למעריצים שהשיר היחידי ששיתף עם דהשי בו פעולה היה "Session" מהמיקסטייפ "Bastard". שנה לאחר הוצאת המיקסטייפ טיילר הוציא לאור מחדש את המיקסטייפ, כשהוא החליף את הבית של דהשי עם בית חדש של מייק ג'י. מאז טיילר אמר שאין לו שירים נוספים עם דהשי, ושדהשי הקליט בתים על השירים של טיילר ללא רשותו. על פי טיילר פעם אחת דהשי הכה אותו. טיילר גם לעג עליו בשיר "Yonkers", כשהתרברב על ההצלחה והפרסום שלו.
טיילר אמר ברשת החברתית Formspring שהוא לא אוהב את וינס סטייפלס, אף על פי שהוא שיבח את יכולות הראפ שלו. וינס שיתף פעולה עם מספר חברים מאוד פיוצ'ר, כגון ארל סווטשירט, מייק ג'י ודומו ג'נסיס. ב-2011 טיילר אמר שזה לא שהוא לא אוהב את סטייפלס, אלא הוא לא אוהב את העובדה שאנשים חושבים שהוא חלק מאוד פיוצ'ר, כשלמעשה הוא לא.
לאחר ש-Revival, האלבום של אמינם יצא ב-2017, טיילר צייץ בטוויטר על כך שהאלבום גרוע. כתוצאה מכך, באלבומו הבא של אמינם מספטמבר 2018, Kamikaze, הוא כלל את השיר "Fall", שמהווה דיס על טיילר, ובו הוא ירד על נטייתו המינית, ובנוסף ירד גם על חברו ארל סווטשירט.
דיסקוגרפיה > אלבומי אולפן

2011: Goblin
2013: Wolf
2015: Cherry Bomb
2017: Flower Boy
2019: Igor
2021: Call Me If You Get Lost
2024: CHROMAKOPIA
דיסקוגרפיה > מיקסטייפים

2009: Bastard